stanford-oval/wikipedia huggingface dataset:
Nyrkkeily kesäolympialaisissa 2008
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yhteensä |
| 1 |  Kiina | 2 | 1 | 1 | 4 |
| 2 |  Venäjä | 2 | 0 | 1 | 3 |
| 3 |  Italia | 1 | 1 | 1 | 3 |
| 4 |  Mongolia | 1 | 1 | 0 | 2 |
| 4 |  Thaimaa | 1 | 1 | 0 | 2 |
| 6 |  Yhdistynyt kuningaskunta | 1 | 0 | 2 | 3 |
| 7 |  Kazakstan | 1 | 0 | 1 | 2 |
| 7 |  Ukraina | 1 | 0 | 1 | 2 |
| 9 |  Dominikaaninen tasavalta | 1 | 0 | 0 | 1 |
| 10 |  Kuuba | 0 | 4 | 4 | 8 |
| 11 |  Ranska | 0 | 2 | 1 | 3 |
| 12 |  Irlanti | 0 | 1 | 2 | 3 |
| 13 |  Armenia | 0 | 0 | 1 | 1 |
| 13 |  Azerbaidžan | 0 | 0 | 1 | 1 |
| 13 |  Etelä-Korea | 0 | 0 | 1 | 1 |
| 13 |  Intia | 0 | 0 | 1 | 1 |
| 13 |  Mauritius | 0 | 0 | 1 | 1 |
| 13 |  Moldova | 0 | 0 | 1 | 1 |
| 13 |  Turkki | 0 | 0 | 1 | 1 |
| 13 |  Yhdysvallat | 0 | 0 | 1 | 1 |
| Yhteensä |  | 11 | 11 | 22 | 44 |

Nyrkkeily olympialaisissa
1896–1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon  | Taitouinti | Uimahypyt | Uinti  | Vesipallo | Voimistelu | Yleisurheilu
Aatelismarsalkka

Aatelismarsalkka (ven. предводитель дворянства, predvoditel dvorjanstva) oli Venäjän keisarikunnassa yksittäisen kuvernementin aateliston puheenjohtaja. Kuvernementin aateliskokous (dvorjanskoje sobranije) valitsi aatelismarsalkan keskuudestaan. Aatelismarsalkat johtivat myös zemstvojen kokouksia. Nimike ja koko aatelin itsehallinto Venäjällä lakkautettiin vuonna 1917.
Aiheesta muualla

Genos 9 (1938): Vanhan Suomen aatelismarsalkat (Arkistoitu – Internet Archive) Genealogia.fi
Aix

Aix tarkoittaa seuraavia asioita:
Aix-en-Provence, kaupunki Ranskan Provencessa Marseillen pohjoispuolella
Aix-les-Bains, kaupunki Ranskassa Lyonin itäpuolella
Aix-la-Chapelle, Aachenin ranskankielinen nimi
AIX, IBM:n kehittämä Unix-käyttöjärjestelmä
mandariinisorsat (Aix), suku sorsien heimossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aix”, voi hakea sivunnimihaulla, laajalla sivunnimihaulla tai tekstihaulla.
China Dragon

| China Dragon |
| --- | --- |

Perustettu:  2007
Kaupunki:   Shanghai, Qiqihar ja Harbin
Kotiareena:  Sports Center Pavilion
– kapasiteetti:  5 000
Sarjataso:  Asia League Ice Hockey
Värit:           
Päävalmentaja:   Araki Keisuke
Kapteeni:   Zhang Weiyang
Omistaja:   Zhao Yinggang
Infobox OKVirheellinen NIMI-arvo: 
China Dragona (kiin.: 中国龙队; pinyin: Zhōngguó Lóng duì) on kiinalainen jääkiekkoseura, joka pelaa Asia League Ice Hockey ammattilaisliigassa.
Ulkomaalaiset pelaajat

Fedower Commidatolv 2004-05, keskushyökkääjä
Lukáš Dvořák 2004-05, puolustaja
Tomáš Hrubý 2004-05, 2006-07, keskushyökkääjä
Demitory Silimartš 2004-05, keskushyökkääjä
Kamil Šťastný 2004-05, keskushyökkääjä
Der Jayden 2005-06, keskushyökkääjä
Robert Horák 2006-07, puolustaja
Jiří Hubáček 2006-07, keskushyökkääjä
Jason Beeman 2007-09, oikea laitahyökkääjä
Kelly Guard 2007-08, maalivahti
Kevin Korol 2007-09, keskushyökkääjä / vasen laitahyökkääjä
Dan Knapp 2007-08, puolustaja
Keegan McAvoy 2007-08, vasen laitahyökkääjä / oikea laitahyökkääjä
Zach Sikich 2007-08, maalivahti
Kevin Du 2008-09, oikea laitahyökkääjä
Wade Flaherty 2008-09, keskushyökkääjä
Claude Lemieux 2008-09, oikea laitahyökkääjä
Steve McKenna 2008-09, puolustaja
Adam Taylor 2008-09, vasen laitahyökkääjä
Mikhail Nemirovsky 2009, oikea laitahyökkääjä
Matti Näätänen 2015-17, puolustaja
Aiheesta muualla

Asia League Ice Hockey
Kiinan jääkiekkoliiton viralliset sivut (Arkistoitu – Internet Archive) (kiinaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:China Dragon
Käännös suomeksi
Mendota (Minnesota)

| Mendota |
| --- | --- |

 Koordinaatit: 44°53′8″N, 93°9′38″W 
Valtio:  Yhdysvallat
Osavaltio:  Minnesota
Piirikunta:  Dakota
Pinta-ala:  
 – Kokonaispinta-ala:  0,5 km²
 – Josta vettä:  0,0 km² (0 %)
Korkeus:  234
Väkiluku (2000):  197
 – Väestötiheys:  1 045,8 as./km²
Infobox OKVirheellinen NIMI-arvo: 
Mendota on 197 asukkaan kaupunki Minnesotan osavaltiossa, Yhdysvalloissa. Se sijaitsee Dakotan piirikunnassa ja on pinta-alaltaan vain puoli neliökilometriä.
Henry Hastings Sibleyn talo
Mendotassa oli Minnesotan osavaltion ensimmäisiä pysyviä asutuskeskuksia. Se perustettiin samoihin aikoihin kuin Fort Snelling. Kaupungissa on Minnesotan vanhin kirkko, Henry Hastings Sibleyn ja Jean-Baptiste Faribaultin rakennukset sekä American Fur Companyyn liittyviä rakennuksia 1830-luvulta.
Aiheesta muualla

Kuvia tai muita tiedostoja aiheesta Mendota (Minnesota) Wikimedia Commonsissa
Desperados: Wanted Dead or Alive

| Desperados: Wanted Dead or Alive |
| --- | --- |

Kehittäjä:  Spellbound Entertainment
Julkaisija:  Atari
Jakelija:  THQ Nordic, GOG.com ja Steam
Suunnittelija:  Armin Gessert
Pelisarja:  Desperados
Julkaistu:  2001
Lajityyppi:  reaaliaikainen taktiikkapeli
Pelimuoto:  yksinpeli
Ikäluokitus:  PEGI 12  USK 12 
Alusta:  Microsoft Windows
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Desperados: Wanted Dead or Alive on Spellbound Entertainmentin kehittämä ja Atarin julkaisema reaaliaikainen taktiikkapeli. Peli julkaistiin vuonna 2001 Microsoft Windowsille.
Pelissä pelaaja kontrolloi enintään kuutta hahmoa villin lännen maisemissa. Päähenkilö on tunnettu veitsitaistelija ja ampuja, John Cooper, joka alkaa metsästää palkkiota pahamaineisesta junaryöstäjästä, El Diablosta. Pelin alussa Cooperin apuun tulee viisi muuta hahmoa. Jatko-osa Desperados 2: Cooper’s Revenge julkaistiin maaliskuussa 2006.
Pelaaminen

Peli on reaalikaista taktiikkaa Commandos: Behind Enemy Linesin tapaan.
Juoni

Pelin tapahtumapaikkana toimii El Paso vuonna 1881. Mystinen ja kylmäverinen junaryöstäjä El Diablo on ryöstänyt monia junia ja junayhtiö Twinnings & Co. on luvannut 15 000 dollarin palkkion El Diablon kiinniottajalle. Palkkionmetsästäjä John Cooper ottaa tehtävän vastaan mutta pian huomaa tehtävän olevan oletettua vaikeampi ja aikoo kerätä kasaan joukon vanhoja ystäviään auttamaan häntä jahdissa.
Yllätyksenä poliisipäällikkö joka on etsinyt ryöstäjiä onkin itse El Diablo ja hän vangitsee joukon selliinsä luolaan. Kiinalaisen tytön Mian avulla joukko pääsee sellistä ja John lähtee seuraamaan miestä tämän toimistoon. Seuraa tulitaistelu jossa John tappaa El Diablon sohaisemalla tätä puukolla rintaan.
Vastaanotto

Pelit-lehti antoi pelille arvosanaksi 90/100 arvostelussaan.
Aiheesta muualla

Desperados: Wanted Dead or Alive MobyGamesissa (englanniksi)
Meredith Willson

| Meredith Willson |
| --- | --- |

Henkilötiedot
Syntynyt: 18. toukokuuta 1902 Mason City, Iowa, Yhdysvallat
Kuollut: 15. kesäkuuta 1984 (82 vuotta) Santa Monica, Kalifornia
Ammatti:  muusikko
Muusikko
Soittimet:  piano ja huilu 
Levy-yhtiöt:  RCA Victor 
  [ Muokkaa Wikidatassa ] [ ohje ]  
Meredith Willson (18. toukokuuta 1902 Mason City, Iowa – 15. kesäkuuta 1984 Santa Monica, Kalifornia) oli yhdysvaltalainen säveltäjä, yhtyeenjohtaja, lauluntekijä ja multi-instrumentalisti.
Willson oli 1920-luvulla jäsenenä John Philip Sousan yhtyeessä, jonka jälkeen hän liittyi New Yorkin filharmonikkoihin. 1930-luvulla hän oli San Franciscossa radioaseman musiikkivastaavana. Tuona aikana hän sävelsi musiikin elokuviin Diktaattori (1940) ja Nainen ei armoa antanut (1941), joista kummastakin hän oli ehdolla parhaan musiikin Oscar-palkinnon saajaksi.
Willsonilla oli oma radio-ohjelmansa 1940-luvun puolestavälistä alkaen, jonka loppumusiikkina esitetty kappale "May the Good Lord Bless and Keep You" myi yli miljoona kappaletta vuonna 1950. Vuonna 1957 Willson sai Tony-palkinnon Broadway-musikaalista The Music Man (1957), jonka pohjalta tehtiin myöhemmin elokuva Musiikkimies. Hänen muita musikaalejaan ovat Unsinkable Molly Brown (1960) ja Here's Love (1963).
Willson kirjoitti kaksi omaelämäkerrallista teosta, joista And There I Stood With My Piccolo julkaistiin vuonna 1948 ja But He Doesn't Know The Territory 1959. Willson on saanut tähden Hollywood Walk of Famelle.
Aiheesta muualla

Meredith Willson Internet Movie Databasessa. (englanniksi)
Meredith Willson Elonetissä.
Abdel Aal Rashid

| Mitalit> Maa:   Egypti.Miesten kreikkalais-roomalainen paini. Olympialaiset  | Mitalit> Maa:   Egypti.Miesten kreikkalais-roomalainen paini. Olympialaiset  | Mitalit> Maa:   Egypti.Miesten kreikkalais-roomalainen paini. Olympialaiset  | Maa:   Egypti> Miesten kreikkalais-roomalainen paini. |
| --- | --- | --- | --- |
|  Pronssia | Helsinki 1952 | 62 kg |  |
Abdel Aal Ahmed Rashid (arab. عبد العال احمد راشد‎, ‘Abd al-‘Āl Aḥmad Rāšid, s. 27. joulukuuta 1927) on egyptiläinen kilpauransa päättänyt kreikkalais-roomalaisen tyylin painija ja olympiamitalisti.
Rashid voitti sarjan 62 kg olympiapronssia Helsingissä 1952.
Abdalonymos

Abdalonymoksen teettämä Aleksanteri-sarkofagi on nykyään nähtävänä Istanbulin arkeologisessa museossa.
Abdalonymos (kuoli 312 eaa.) oli Sidonin kuningas vuodesta 332 eaa. Hän kuului foinikialaista Sidonia hallinneeseen sukuun.
Hänestä tuli kuningas sen jälkeen kun Aleksanteri Suuri oli kukistanut Persian kuninkaan Dareios III:n Issoksen taistelussa. Aleksanteri ei luottanut Sidonin kuninkaaseen Abdastartiin (kreikaksi Straton) ja antoi Hefaistionille tehtäväksi nimittää uuden kuninkaan. Hefaistion valitsi Abdalonymoksen joka elätti itseään puutarhurina, mutta kuului kuninkaan sukuun. Puutarhuri oli ehkä arvonimi jota käytettiin kuninkaan hovissa.
Abdalonymos teetti niin sanotun Aleksanteri-sarkofagin, jonka kyljissä on kohokuvia Aleksanteri Suuresta taistelussa persialaisten kanssa.
Come Into My World

| ”Come Into My World” Kylie Minogue |
| --- | --- | --- |

Singlen tiedot
 Albumilta: Fever
 Julkaistu: 2. marraskuuta 2002
 Formaatti: CD single
 Tekijä(t): Cathy Dennis Rob Davis
 Tuottaja(t): Cathy Dennis Rob Davis
 Tyylilaji: dancepop
 Kesto: 04.31
 Levy-yhtiö: Parlophone
Kylie Minoguen muut singlet
| ”Love at First Sight” 2002 | ”Come Into My World” 2002 | ”Slow” 2003 |
"Come Into My World" on dancepopkappale Kylie Minoguen albumilta Fever (2001). Se julkaistiin singlenä 2. marraskuuta 2002, ja sen kirjoittivat Cathy Dennis ja Rob Davis. Se voitti Grammy-palkinnon vuonna 2004.
Kappalelista

"Come Into My World" (Single Version) – 4:08
"Come Into My World" (Fischerspooner Mix) – 4:20
"Come Into My World" (Single Version) – 4:08
"Come Into My World" (Ashtrax Mix) – 5:02
"Come Into My World" (Robbie Rivera's Hard and Sexy Mix) – 7:00
"Come Into My World" (Video)
"Come Into My World" (Single Version) – 4:08
"Love at First Sight" (Live Version 2002 Edit) – 4:19
"Fever" (Live Version 2002) – 3:43
Muut remixit

"Come Into My World" (Fischerspooner Mix) – 4:20
"Come Into My World" (Fischerspooner Slow Version) – 4:35
"Come Into My World" (Extended Mix) – 6:21
Esitykset konsertissa

KylieFever2002 Tour
Showgirl Tour
Showgirl Homecoming Tour
KYLIEX2008
For You, For Me Tour
Aphrodite World Tour
Listasijoitukset

| Lista (2002) | Korkein sijoitus |
| --- | --- |
Australia (ARIA Charts): 4
Itävalta (Ö3 Austria Top 40): 59
Belgia (Ultratop 50 Flanderi): 35
Belgia (Ultratip Vallonia): 2
Kanada (Canadian Singles Chart): 15
Tanska (Tracklisten): 15
Ranska (SNEP): 78
Saksa (Media Control Charts): 47
Unkari (Rádiós Top 40): 10
Italia (FIMI): 13
Alankomaat (MegaCharts): 35
Uusi-Seelanti (RIANZ): 20
Espanja (PROMUSICAE): 15
Sveitsi (Schweizer Hitparade): 66
Britannia (UK Singles Chart): 8
Yhdysvallat (Billboard Hot 100): 91
Yhdysvallat (Mainstream Top 40): 20
Yhdysvallat (Hot Dance Club Songs): 28
Julkaisuhistoria

| Maa | Päivämäärä | Formaatti |
| --- | --- | --- |
| Australia | 2. marraskuuta 2002 | CD single |
| Iso-Britannia | 11. marraskuuta 2002 | CD single |
Aiheesta muualla

Kylie Minoguen virallinen sivusto (englanniksi)
Adagio (täsmennyssivu)

Adagio tarkoittaa seuraavia asioita:
adagio, hidasta tempoa osoittava nuottikirjoitusmerkintä
Adagio, ranskalainen progressiivista rockia soittava yhtye
Adagio, brasilialainen metalliyhtye
Adagio jousille (engl. Adagio for Strings) Samuel Barberin säveltämä klassisen musiikin teos
”Adagio for Strings”, Tiëston kappale, joka mukailee Barberin teosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adagio”, voi hakea sivunnimihaulla, laajalla sivunnimihaulla tai tekstihaulla.
Nouméa

| Nouméa |
| --- | --- |

 vaakuna
 Nouméan kunnan sijainti
Valtio:  Ranska
Merentakainen maa:  Uusi-Kaledonia
Provinssi:  Province Sud
Hallinto:  
 – Pormestari:  Sonia Lagarde
Pinta-ala:  
 – Kokonaispinta-ala:  45,7 km²
Korkeus:  26 m
Väkiluku (2019):  94 285
 – Väestötiheys:  2 063 as./km²
 
 www.ville-noumea.nc 
Infobox OKVirheellinen NIMI-arvo: 
Nouméa on lounaisella Tyynellämerellä sijaitsevan Ranskalle kuuluvan Uuden-Kaledonian pääkaupunki. Nouméan kunta kattaa noin 46 neliökilometrin alueen, ja vuoden 2019 väestönlaskennassa sen asukasluku oli noin 94 300. Koko kaupunkialueella asukkaita on noin 182 000. Se on asukasluvultaan Uuden-Kaledonian suurin kaupunki.
Maantiede

Nouméa sijaitsee lounaisella Tyynellämerellä juuri Kauriin kääntöpiirin pohjoispuolella Uuden-Kaledonian pääsaaren Grande Terren lounaisosissa. Kaupunki on rakennettu noin 10 kilometrin pituiselle niemimaalle, jossa on paljon merenlahtia ja ympärillä pieniä saaria. Leveimmillään niemimaa on 11,5 kilometriä leveä ja kapeimmillaan noin 1,5 kilometriä. Yhteensä sillä on rantaviivaa noin 120 kilometriä. Suuri osa niemimaasta on noin 50–60 metriä merenpinnan yläpuolella ja sen itäosissa rannikot ovat kallioisia. Kaupungin ympärillä on matalia kukkuloita, joista osaa peittää mangrove. Nouméassa on neljä suojeltua kuivametsää, jotka kattavat yhteensä noin 30 hehtaarin kokoisen alueen.
Maantiede > Ilmasto

Vuosien 1980–2016 tilastojen ja tilastollisten mallien mukaan Nouméassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 18 °C–30 °C. Matalin kaupungissa mitattu lämpötila on noin 13 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, helmi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa. Syklonikausi kestää marraskuusta huhtikuuhun.
Historia

Vuonna 1854 ranskalainen laivastoupseeri Louis Tardy de Montravel ihastui Nouméan luonnonsatamaan ja otti alueen haltuunsa. Tällöin kaupunki perustettiin nimellä Port-de-France. Alueelle saapui pieniä määriä uudisasukkaita, ja vuonna 1856 kaupungissa oli 921 asukasta, joista 113 oli armeijan henkilökuntaa. Vuonna 1858 kaupunkiin rakennettiin ensimmäinen kirkko. Nouméa sai nykyisen nimensä vuonna 1866, kun haluttiin välttää sekaannuksia Martiniquella sijaitsevan Fort-de-Francen kanssa. Kaupunki toimi Ranskan rangaistussiirtolana 1864—1897 ja Yhdysvaltojen armeijan eteläisen Tyynenmeren tukikohtana toisessa maailmansodassa. Saarelle tuli tällöin noin 50 000 yhdysvaltalaista sotilasta.
Politiikka

Nouméassa toimii kunnanvaltuusto, jonka 53 jäsentä valitaan vaaleilla kuuden vuoden välein. Valtuustoa johtaa pormestari, jonka on lain mukaan kutsuttava valtuusto koolle vähintään kerran vuosineljänneksessä. Valtuusto päättää kunnan budjetin, hallitsee kunnan alueomistuksia ja hallinnoi kaupungin julkisia palveluja.
Talous

Kaivostoiminta on ollut tärkeä Nouméan taloudelle 1900-luvulta lähtien. Etenkin nikkeliteollisuus työllistää huomattavan paljon Nouméassa. Alkutuotanto ei ole Nouméan taloudelle merkittävässä roolissa, ja Ducosin niemimaa on Nouméan teollisuuden ja kaupan keskus. Kaupungin kasvu on edistänyt rakennusalaa, ja yli puolet Uuden-Kaledonian yrityksistä sijaitsee kaupungissa. Matkailun merkitys on kasvanut suuresti, ja vuonna 2012 kaupungissa oli 465 000 hotelliyöpymistä. Vuonna 2014 yli 350 000 risteilymatkustajaa astui maihin Nouméassa.
Talous > Liikenne

Nouméassa on linja-autolinjoja ympäri kaupunkia ja kaksi turisteille suunnattua linjaa. Kaupungista pääsee vesitaksilla läheisille pienille saarille. Kaupungin lähellä on kaksi lentoasemaa, maansisäisille lennoille Nouméa-Magentan lentoasema ja kansainvälisille lennoille La Tontoutan kansainvälinen lentoasema. Suurin osa Uuden-Kaledonian laivaliikenteestä, niin rahtilaivoista kuin matkustajalaivoistakin, suuntautuu Nouméan satamaan.
Kaupunkikuva ja nähtävyydet

Nouméassa on moderneja rakennuksia, suuri kauppatori ja katedraali. Kaupungissa on yhteensä noin 80 hehtaaria puistoja, noin 30 aukiota ja 25 leikkipuistoa. Siellä sijaitsee myös vuonna 1999 perustettu Uuden-Kaledonian yliopisto, koralliakvaario, eläintarha ja vesivoimala. Uuden-Kaledonian alkuperäisasukkaiden eli kanakien kulttuurin säilyttämiseen keskittynyt Tijbaou-kulttuurikeskus sijaitsee hieman kaupungista itään. Nouméassa on Uuden-Kaledonian museo, ja hieman yli 20 kilometrin päässä olevalla pienellä saarella sijaitsee vuonna 1865 rakennettu Amedeen majakka.
Väestö

Nouméa on Uuden-Kaledonian suurin kaupunki. Vuoden 2019 väestönlaskennassa kunnassa oli 94 285 asukasta, kun viisi vuotta aiemmin asukasluku oli lähes 100 000. Koko kaupunkialueella asukkaita oli noin 182 000 vuoden 2019 väestönlaskennassa. Vuonna 1956 Nouméassa oli vain noin 22 000 asukasta, mutta kaupungin väkiluku kasvoi nopeasti seuraavina vuosikymmeninä, kun sinne muutti paljon uusia asukkaita kaupungin teollisuuden kehittyessä. 1900-luvun loppuvuosikymmeninä väestönkasvu hidastui esimerkiksi asuntojen hintojen nousun vuoksi. Noin kolmasosa Nouméan väestöstä on alle 19-vuotiaita, ja iäkkäiden määrä on kasvanut. Vuoden 2014 väestönlaskennan mukaan kaupungin asukkaista noin 61 prosenttia oli syntynyt Uudessa-Kaledoniassa, noin neljä prosenttia Ranskan Polynesiassa tai Wallis ja Futunalla, noin 27 prosenttia muualla Ranskassa ja noin kahdeksan prosenttia jossain muussa maassa. Noin 43 prosenttia kaupungin väestöstä määritteli itsensä etnisesti eurooppalaiseksi, noin 24 prosenttia kanakiksi, noin seitsemän prosenttia wallisjafutunalaiseksi, noin kahdeksan prosenttia useamman etnisen ryhmän sekoitukseksi ja noin 18 prosenttia joksikin muuksi tai jätti kertomatta.
Kulttuuri

Vaikka kanakien kulttuuri on säilynyt Nouméassa, eurooppalainen vaikutus näkyy voimakkaasti kaupungissa, minkä vuoksi se on saanut lempinimen "Tyynenmeren Pariisi". Kaupungissa järjestetään huhtikuun puolivälissä jamssifestivaali, ja elokuun puolenvälin paikkeilla karnevaali, johon osallistuu noin 15 000 ihmistä.
Ranskan valtion omistamat radio- ja televisiokanavat näkyvät Nouméassa, ja lisäksi kaupungissa on useita yksityisiä radiokanavia.
Ystävyyskaupungit

Nouméalla on neljä ystävyyskaupunkia:
Nizza, Ranska
Gold Coast, Australia
Taupo, Uusi-Seelanti
Papeete, Ranskan Polynesia
Aiheesta muualla

Kuvia tai muita tiedostoja aiheesta Nouméa Wikimedia Commonsissa
China Electronics Technology Group

| China Electronics Technology Group |
| --- | --- |
Yritysmuoto:  valtionyhtiö
Perustettu:  2002 (useat konsernin osat paljon aiemmin)
Toimitusjohtaja:  Chen Zhaoxiong
Kotipaikka:  Peking, Kiina
Toimiala:  elektroniikka, ilmailu- ja puolustusteollisuus
Tuotteet:  mm. dronet, aseistetut droneparvet, tutkat, elektroniset komponentit, sensorit, valvonta- ja tiedonkeruulaitteistot ja -järjestelmät, analyysiohjelmistot
Liikevaihto:   32,948 mrd. USD (2019)
Liikevoitto:   1,7425  mrd. USD (2019)
Henkilöstö:  177 443 (2019)
Emoyhtiö:  Valtioneuvoston valtion omaisuuden valvonta- ja hallintokomissio (SASAC)
Tytäryhtiöt:  kymmeniä tutkimuslaitoksia ja yrityksiä
Omistaja:  Kiinan valtio
Infobox OKNimi-testi OK: 
China Electronics Technology Group Corporation (kiin. 中國電子科技集團有限公司 / 中国电子科技集团有限公司, lyhennys kiin. 中国电科 eli CETC) on erittäin suuri kiinalainen valtionyhtiö ja yrityskonserni, joka tekee laajaa tutkimus- ja tuotekehitystyötä sekä valmistaa elektronisia laitteita niin siviili- kuin sotilaskäyttöön. Tuotteiden käyttäjiä löytyy esimerkiksi turvallisuusalalta, ilmailun ja asevoimien parista sekä Kiinasta että ulkomailtakin.
Vuonna 2020 China Electronics Technology Group oli yhdysvaltalaisen talousjulkaisu Fortunen maailman suurimpien pörssiyhtiöiden Global 500 -listalla sijalla 381. Yhtiön kotipaikka on Peking. Konsernin palveluksessa 2019 lähes 180 000 työntekijää. Suurkonserniin kuuluu kymmeniä valtiollisia tutkimuslaitoksia ja yrityksiä, joista osa on erillisiä tytärlaitoksia tai -yrityksiä. Joukkoon kuuluu myös akateemisen tutkimuksen parissa toimivia yksikköjä.
Tukholman kansainvälinen rauhantutkimusinstituutti (SIPRI) arvioi toimialalta keräämiensä tietojen perusteella CETC:n olleen vuonna 2019 liikevaihdolla mitattuna maailman kahdeksanneksi suurin aseteollisuusyritys. SIPRIn mukaan CETC:n aseteollisuuteen liittyvä liikevaihto (15,1 miljardia USD) edusti yhteensä 46 prosenttia yhtiön vuoden 2019 kokonaisliikevaihdosta (32,9 mrd. USD).
Yhdysvaltain kauppaministeriö listasi osan kiinalaiskonsernista elokuussa 2020 erityistä lupakäsittelyä vaativalle sulkulistalleen (Entity List). Ministeriö katsoi yhtiön olleen tukemassa Kiinaa ja sen kommunistipuoluetta rakentamaan keinotekoisia sotilassaaria Etelä-Kiinan merelle, osaksi pyrkimyksenään laajentaa Kiinan aluevesirajaa naapurimaittensa talousvyöhykkeelle. CETC:n tuotteita on käytetty myös etniseen valvontaan esimerkiksi uiguurialueella Luoteis-Kiinan Sinkiangissa (Xinjiang).
Esimerkkejä CETC:n tai sen tytärorganisaatioiden tuotteista

Shanghain tähtitieteellisen observatorion 65-metrinen radioteleskoppilaitteisto (Tianma-teleskooppi) (2019).
Kansan vapautusarmeijan KJ-2000 -valvontakone (Ilyushin Il-76 modifioituna CETC:n laitteistoilla; kuva vuodelta 2008).
Kansan vapautusarmeijan KJ-200 (2018).
CETC:n YLC-18 3D-tutka (Sri Lankan ilmavoimien käytössä, 2013).
Aiheesta muualla

China Electronics Technology Group Corporation (CETC) (englanniksi) (globalsecurity.org)
Daily Mail: China unveils terrifying weaponised 'drone troop' (15.10.2020) (englanniksi) (msn.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:China Electronics Technology Group Corporation
Käännös suomeksi
Adainville

Adainvillen kunnantalo
Adainville on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 780. Adainvillen pinta-ala on 10 km².